Israeli Strikes Target Hezbollah Intel HQ:इजरायली सेना (आईडीएफ) ने हिजबुल्लाह के वरिष्ठ नेता हाशिम सफीद्दीन को निशाना बनाते हुए बेरूत पर भीषण हवाई हमला किया। यह हमला उस वक्त हुआ जब सफीद्दीन हिजबुल्लाह दूसरे कमांडरों के साथ एक अंडरग्राउंड बंकर में बैठक कर रहा था। बेरूत इजरायल के इन हवाई हमलों से दहल उठा। शहर के आसामान में आग के गोले उठते नजर आए। इजरायली मिसाइलों के अटैक की वजह से बेरूत की आसमान में शोले भड़क उठे। बेरूत शहर रात के समय लपटों में घिरा नजर आया
इजरायली डिफेंस फोर्स (IDF) ने दावा किया है कि इस हमले में हाशिम सफीद्दीन मारा गया है। हालांकि, हिजबुल्लाह की तरफ से कोई आधिकारिक बयान नहीं आया है। सफीद्दीन को हिजबुल्लाह के टॉप कमांडर हसन नसरुल्लाह के मारे जाने के बाद नया चीफ बनाने की तैयारियां की जा रही थी।
युसूफ अनीसी को खत्म कर दिया गया है: IDF
इजरायली डिफेंस फोर्स ने दावा किया है कि इसने हिजबुल्लाह के एक और बड़े कमांडर महमूद यूसुफ अनीसी को खत्म कर दिया है। IDF के मुताबिक,अनीसी लेबनान में हिजबुल्लाह की मिसाइल बनाने वाली यूनिट में शामिल एक बड़ा आतंकी था।अनीसी 15 साल पहले हिजबुल्लाह में शामिल हुआ था और लेबनान में हिजबुल्लाह के ऑपरेशन्स में शामिल रहा था। अनीसी हथियार बनाने के बारे में टेक्निकल नॉलेज रखता था और हिजबुल्लाह की इसमें मदद किया करता था। साथ ही कहा है कि आईडीएफ हिजबुल्लाह के खतरे के खिलाफ काम करना जारी रखेगा।
🔴Mahmoud Yusef Anisi, a senior terrorist involved in Hezbollah’s precision-guided missile manufacturing chain in Lebanon.
— Israel Defense Forces (@IDF) October 3, 2024
Anisi joined Hezbollah over 15 years ago and was one of the leaders of the Hezbollah PGM campaign in Lebanon. He was a significant source of knowledge with… pic.twitter.com/AJ6BpYOL4s
सफीद्दीन की मौत पर सस्पेंस
हिजबुल्लाह की ओर से अपने नए चीफ का ऐलान नहीं किया गया है। हालांकि, यह तय माना जा रहा है कि सफीद्दीन को ही यह जिम्मेदारी मिलेगी। लेकिन, अब इजरायल ने सफीद्दीन का नाम सामने आने के साथ ही उसे मार डालने का दावा किया है। इसके साथ ही सफीद्दीन की मौत को लेकर सस्पेंस गहरा गया है। हिजबुल्लाह की ओर से इस पर ऑफिशयली ऐलान करने के बाद ही स्थिति स्पष्ट हो पाएगी। हसन नसरल्लाह के मारे जाने के वक्त भी कुछ ऐसा ही हुआ था। पहले IDF ने नसरल्लाह को मारने का दावा किया था, इसके कुछ घंटे बाद हिजबुल्लाह ने इसकी पुष्टि की थी।
इजरायली हमले में निशाने पर सफीद्दीन
इजरायली मीडिया के मुताबिक, इजरायल ने बेरूत शहर से सटे दहिह में एक के बाद कई मिसाइलें दागीं। बता दें कि इसी इलाके में हिजबुल्लाह का इंटेलिजेंस हेडक्वार्टर है। इस हेडक्वार्टर में सफीद्दीन इजरायल के खिलाफ हमले को अंजाम देने की साजिश रच रहा था। सफीद्दीन के साथ हिजबुल्लाह के कई दूसरे कमांडर भी मौजूद थे। ऐन वक्त पर इजरायल ने हवाई हमले शुरू किए। इजरायल डिफेंस फोर्स (IDF) ने दावा किया है कि हमारा अटैक बेहद सटीक था और हमने इस हमले में सफीद्दीन को खत्म कर दिया है।
The Hezbollahs are already dumb. Now on top of it, Israeli Air Force has just struck the Hezbollah intelligence center in Dahiyah. pic.twitter.com/GP16c6szQx
— BhikuMhatre (@MumbaichaDon) October 3, 2024
सफीद्दीन की हिजबुल्लाह में क्या है भूमिका
हाशिम सफीद्दीन हिजबुल्लाह के राजनीतिक और सैन्य मामलों में अहम भूमिका निभा रहा है। हाशिम सफीद्दीन को 2017 में अमेरिका ने आतंकवादी घोषित किया था। सफीद्दीन हिजबुल्लाह की जिहाद कांउसिल का भी चेयरमैन रहा है। यह जिहाद काउंसिल ही हिजबुल्लाह के ज्यादातर ऑपरेशन की योजना बनाती है। इसके साथ ही सफीद्दीन हिजबुल्लाह की एग्जीक्यूटिव काउंसिल को भी लीड कर रहा है।
नसरुल्लाह का उत्तराधिकारी माना जा रहा सफीद्दीन
हिजबुल्लाह के मौजूदा प्रमुख हसन नसरुल्लाह की मौत के बाद सफीद्दीन को संगठन का अगला प्रमुख माना जा रहा था। उसे न केवल हिजबुल्लाह बल्कि ईरान के भी करीबी सहयोगी के रूप में देखा जाता है। रिपोर्ट्स के मुताबिक, 2006 में ईरान ने भी सफीद्दीन को हिजबुल्लाह के दूसरे सबसे बड़े कमांडर के तौर पर मान्यता दी थी।
सफीद्दीन पर हमला क्यों?
सफीद्दीन को नसरुल्लाह को उत्तराधिकारी माना जा रहा है। सफीद्दीन कट्टर इस्लामी विचारधारा काे मानने वाला है। इजरायल के खिलाफ साजिश बनाने में सफीद्दीन का हाथ रहा है।यही वजह है कि इजरायल ने सफीद्दीन को अपने निशाने पर लिया। सफीद्दीन इजरायल विरोधी गतिविधियों में लंबे समय से एक्टिव रहा है। सफीद्दीन ने इजरायल के खिलाफ कई ऑपरेशन अंजाम दिया है। हिजबुल्लाह के मिलिट्री विंग को मजबूत करने में भी सफीद्दीन ने बढ़ चढ़ कर काम किया। इन सारी वजहों से ही सफीद्दीन इजरायल के टॉप टारगेट में शामिल था।
इजरायल का बेरूत पर बड़ा हमला
द न्यूयॉर्क टाइम्स के मुताबिक, इजरायल ने गुरुवार की आधी रात इजरायल ने बेरूत पर हवाई हमले किए। बताया जा रहा है कि यह हमला नसरुल्लाह के खात्मे के लिए किए गए हमले के बाद सबसे बड़ा हमला है। हालांकि, हिजबुल्लाह की तरफ से इस हमले को लेकर अभी तक कोई आधिकारिक बयान नहीं आया है। लेकिन इस हमले से हिजबुल्लाह के भीतर उथल-पुथल मच गई है। बता दें बीते कुछ दिनों से इजराल एक के बाद एक हिजबुल्लाह कमांडरों को मौत की नींद सुला रहा है और खुद सोशल मीडिया प्लेटफाॅर्म X पर पोस्ट डाल कर इसका ऐलान भी कर रहा है।